
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 13 

9 Φεβρουάριου 2010 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

8. Ίδρυση Τμήματος Αρχιτεκτόνων Μηχανικών στο 

Πανεπιστήμιο Δυτικής Μακεδονίας. 1 

9. Ένταξη των αποφοίτων του Τμήματος Ιστορίας 

Αρχαιολογίας και Διαχείρισης Πολιτισμικών Αγαθών 
της Σχολής Ανθρωπιστικών Επιστημών και Πολιτισμικών 
Σπουδών του Πανεπιστημίου Πελοποννήσου στον 
κλάδο ΠΕ02 - Φιλολόγων. 2 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 8 

Ίδρυση Τμήματος Αρχιτεκτόνων Μηχανικών στο Πα¬ 
νεπιστήμιο Δυτικής Μακεδονίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 24 παρ. 2, 50 παρ. 6 και 6 παρ. 6 του 
ν. 1268/1982 «Για τη δομή και λειτουργία των Ανωτάτων 
Εκπαιδευτικών Ιδρυμάτων» (Α' 87), όπως το τελευταίο 
άρθρο συμπληρώθηκε με τα εδάφια α και β της παρ. 
1 του άρθρου 48 του ν. 1404/1983 «Δομή και λειτουρ¬ 
γία των Τεχνολογικών Εκπαιδευτικών Ιδρυμάτων» (Α' 
173), τροποποιήθηκε με το εδάφιο α της παρ. 2 του 
άρθρου 15 του ν. 2640/1998 «Δευτεροβάθμια τεχνική 
- επαγγελματική εκπαίδευση και άλλες διατάξεις» (Α' 
206) και συμπληρώθηκε με το εδάφιο β της παρ. 1 του 
άρθρου 3 του ν. 3027/2002 «Ρύθμιση θεμάτων Οργα¬ 
νισμού Σχολικών Κτιρίων, ανώτατης εκπαίδευσης και 
άλλες διατάξεις» (Α' 152) και το άρθρο 9 παρ. 3 του ν. 
3549/2007 «Μεταρρύθμιση του θεσμικού πλαισίου για 
τη δομή και λειτουργία των Ανωτάτων Εκπαιδευτικών 
Ιδρυμάτων» (Α’ 69), 

β) του άρθρου 79 παρ. 5 εδάφιο δ’ του ν. 1566/1985 
«Δομή και λειτουργία της πρωτοβάθμιας και δευτερο¬ 
βάθμιας εκπαίδευσης και άλλες διατάξεις (Α’ 167), σε 
συνδυασμό με το άρθρο 20 παρ. 4 του ν. 2503/1997 
«Διοίκηση, οργάνωση και στελέχωση της Περιφέρειας, 
ρύθμιση θεμάτων για την τοπική αυτοδιοίκηση και άλλες 
διατάξεις» (Α’ 107), 


γ) των άρθρων 15 παρ. 2 περ. θ' του ν. 2817/2000 «Εκ¬ 
παίδευση των ατόμων με ειδικές εκπαιδευτικές ανάγκες 
και άλλες διατάξεις» (Α' 78) και 13 παρ. 49 εδ. α του ν. 
3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α’ 141) και 

δ) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α’ 98). 

2. Τη γνώμη της Διοικούσας Επιτροπής του Πανε¬ 
πιστημίου Δυτικής Μακεδονίας (συνεδρίαση υπ’ αρ. 
90Α/15-4-2008). 

3. Τη γνώμη της Ολομέλειας του Συμβουλίου Ανώτα¬ 
της Πανεπιστημιακής Εκπαίδευσης (συνεδρίαση υπ’ αρ. 
12/24-7-2008). 

4. Το γεγονός ότι από τις διατάξεις του παρόντος 
διατάγματος προκαλείταί: 

α) Δαπάνη ύψους 300.000 ΕΥΡΩ περίπου για το έτος 
2010,250.000 ΕΥΡΩ περίπου για το έτος 2011 και 200.000 
ΕΥΡΩ περίπου για καθένα των ετών 2012 - 2014, από 
την προμήθεια του αναγκαίου εξοπλισμού. 

β) Ετήσια δαπάνη μετά την πλήρη λειτουργία του 
ιδρυόμενου Τμήματος ύψους: 1.350.000 ΕΥΡΩ περίπου 
από την πλήρωση θέσεων προσωπικού, 4.700 ΕΥΡΩ πε¬ 
ρίπου από την καταβολή επιδόματος θέσης ευθύνης 
και εξόδων παράστασης, 43.380 ΕΥΡΩ περίπου για τη 
σίτιση των φοιτητών, 100.000 ΕΥΡΩ περίπου για την 
αντιμετώπιση των λειτουργικών εξόδων του ιδρυόμενου 
Τμήματος και 150.000 ΕΥΡΩ περίπου για την προμήθεια 
συγγραμμάτων. 

Η υπό στοιχείο α) δαπάνη θα καλύπτεται από τις 
πιστώσεις του Προγράμματος Δημοσίων Επενδύσεων 
του Υπουργείου Παιδείας, Δια Βίου Μάθησης και Θρη¬ 
σκευμάτων. 

Η δαπάνη για αμοιβές προσωπικού θα βαρύνει τον 
τακτικό προϋπολογισμό του Υπουργείου Παιδείας, Δια 
Βίου Μάθησης και Θρησκευμάτων (Ειδικός Φορέας 19- 
250, Κωδικός Αριθμός Εξόδου (Κ.Α.Ε.) Ομάδας 0200). 

Η δαπάνη για το επίδομα θέσης ευθύνης και τα έξο¬ 
δα παράστασης η οποία για το οικονομικό έτος 2009 
περιορίζεται στα 3.100 ΕΥΡΩ περίπου, θα καλυφθεί από 
τις πιστώσεις του Ειδικού Φορέα 19-110, Κ.Α.Ε. 5115 και 
από το 2010 και μετά θα βαρύνει τον τακτικό προϋπο- 

λογισμό έκαστου οικονομικού έτους στον οποίο και 
θα εγγράφονται σχετικές πιστώσεις (Ειδικός Φορέας 
19-250, Κ.Α.Ε. 0200). 

Η δαπάνη για τη σίτιση φοιτητών ύψους 3.780 ΕΥΡΩ 
περίπου για το οικονομικό έτος 2010,13.680 ΕΥΡΩ περί¬ 
που για το οικονομικό έτος 2011, 23.580 ΕΥΡΩ περίπου 
για το οικονομικό έτος 2012, 33.480 ΕΥΡΩ περίπου για 
το οικονομικό έτος 2013 και 43.380 ΕΥΡΩ περίπου για 
το οικονομικό έτος 2014 και εξής θα βαρύνει τις πιστώ¬ 
σεις του προϋπολογισμού του Πανεπιστημίου Δυτικής 
Μακεδονίας και θα καλύπτεται με κρατική επιχορήγηση 
(Ειδικός Φορέας 19-250, ΚΑΕ 2425). 

Η δαπάνη για τα λειτουργικά έξοδα ύψους 50.000 
ΕΥΡΩ περίπου για το οικονομικό έτος 2010, 90.000 ΕΥΡΩ 
περίπου για το οικονομικό έτος 2011 και 100.000 ΕΥΡΩ 
περίπου για το οικονομικό έτος 2012 και εξής θα βαρύνει 
τις πιστώσεις του Πανεπιστημίου Δυτικής Μακεδονίας 
και θα καλύπτεται με κρατική επιχορήγηση (Ειδικός Φο¬ 
ρέας 19-250, ΚΑΕ. 2421). 

Η δαπάνη για την προμήθεια των συγγραμμάτων θα 
βαρύνει σε ποσοστό 80% τον τακτικό προϋπολογισμό 
του Υπουργείου Παιδείας, Δια Βίου Μάθησης και Θρη¬ 
σκευμάτων εκάστου οικονομικού έτους, στον οποίο και 
θα εγγράφονται σχετικές πιστώσεις (Ειδικός Φορέας 
19-250, Κ.Α.Ε. 1123) και σε ποσοστό 20% τον προϋπο¬ 
λογισμό του Πανεπιστημίου Δυτικής Μακεδονίας, που 
θα καλύπτεται από την κρατική επιχορήγηση (Ειδικός 
Φορέας 19-250, Κ.Α.Ε. 2421). 

5. Το Π.Δ. 189/2009 «Καθορισμός και ανακατανομή αρ¬ 
μοδιοτήτων των Υπουργείων» (Α’ 221). 

6. Την υπ’ αρ. 281/2009 γνωμοδότηση του Συμβουλίου 
της Επικράτειας, με πρόταση των Υπουργών Εσωτερι¬ 
κών, Αποκέντρωσης και Ηλεκτρονικής Διακυβέρνησης, 
Οικονομικών και Παιδείας, Δια Βίου Μάθησης και Θρη¬ 
σκευμάτων, αποφασίζουμε: 

Αρθρο 1 

Ιδρυση - αποστολή 

1. Στο Πανεπιστήμιο Δυτικής Μακεδονίας ιδρύεται Τμή¬ 
μα Αρχιτεκτόνων Μηχανικών, με έδρα την πόλη της 
Καστοριάς. 

2. Η εκπαιδευτική λειτουργία και η εισαγωγή των πρώ¬ 
των φοιτητών στο Τμήμα αρχίζει από το ακαδημαϊκό 
έτος από το οποίο καθορίζεται για πρώτη φορά αριθμός 
εισακτέων. 

3. Το Τμήμα Αρχιτεκτόνων Μηχανικών έχει ως απο¬ 
στολή: 

α) την καλλιέργεια και την προαγωγή, με τη διδα¬ 
σκαλία και την έρευνα, των επιστημονικών τομέων της 
αρχιτεκτονικής, της πολεοδομίας - χωροταξίας, της 
αρχιτεκτονικής τεχνολογίας, της προστασίας και της 
αποκατάστασης μνημείων και συνόλων και της περιβαλ¬ 
λοντικής - οικολογικής διάστασης του αρχιτεκτονικού 
σχεδιασμού και 

β) την κατάρτιση αρχιτεκτόνων μηχανικών ικανών να 
καλλιεργούν και να προάγουν την επιστήμη του Αρχι¬ 
τέκτονα Μηχανικού. 

Αρθρο 2 

Εισαγωγή - Φοίτηση - Διάρκεια Σπουδών - Τίτλοι 

1. Ο αριθμός των κατ’ έτος εισακτέων στο Τμήμα και 
τα του τρόπου εισαγωγής ορίζονται κατά τις περί ει¬ 
σαγωγής σπουδαστών στην τριτοβάθμια εκπαίδευση 
εκάστοτε ισχύουσες διατάξεις. 


2. Η ελάχιστη υποχρεωτική διάρκεια φοίτησης για 
τη λήψη του πτυχίου ορίζεται σε δέκα (10) εξάμηνα 
σπουδών. 

3. Το Τμήμα απονέμει τίτλους σπουδών μέχρι και δι¬ 
δακτορικού διπλώματος. 

Αρθρο 3 

Επαγγελματική κατοχύρωση 

Οι απόφοιτοι του Τμήματος έχουν όλα τα επαγγελ¬ 
ματικά δικαιώματα των πτυχιούχων Αρχιτεκτόνων Μη¬ 
χανικών κατά τις κείμενες διατάξεις. 

Άρθρο 4 

Σύσταση θέσεων 

Για τις ανάγκες του Τμήματος Αρχιτεκτόνων Μηχανι¬ 
κών συνιστώνται στο Πανεπιστήμιο Δυτικής Μακεδονίας 
είκοσι μία (21) θέσεις Διδακτικού Ερευνητικού Προσωπι¬ 
κού (Δ.Ε.Π.), δέκα (10) θέσεις Ειδικού και Εργαστηριακού 
Διδακτικού Προσωπικού (Ε.Ε.ΔΙ.Π.) και δέκα (10) θέσεις 
Ειδικού Τεχνικού Εργαστηριακού Προσωπικού (Ε.Τ.Ε.Π.) 
εκ των οποίων τέσσερις (4) κατηγορίας Πανεπιστημι¬ 
ακής Εκπαίδευσης (Π.Ε.), τέσσερις (4) κατηγορίας Τε¬ 
χνολογικής Εκπαίδευσης (Τ.Ε.) και δύο (2) κατηγορίας 
Δευτεροβάθμιας Εκπαίδευσης (Δ.Ε.). 

Αρθρο 5 

Γραμματεία Τμήματος 

Στο Τμήμα Αρχιτεκτόνων Μηχανικών συνιστάται Γ ραμ¬ 
ματεία η οποία παρέχει διοικητική και γραμματειακή 
υποστήριξη στο εν γένει εκπαιδευτικό και ερευνητικό 
έργο του Τμήματος. Η γραμματεία οργανώνεται και 
λειτουργεί σε επίπεδο Τμήματος. Τα σχετικά με τον 
προϊστάμενο του Τμήματος ζητήματα ρυθμίζονται σύμ¬ 
φωνα με τα άρθρα 84 - 87 του ν. 3528/2007 «Κύρωση του 
Κώδικα Δημοσίων Πολιτικών Διοικητικών Υπαλλήλων και 
Υπαλλήλων Ν.Π.Δ.Δ.» (Α’ 26). 

Άρθρο 6 

Διαδικασία πλήρωσης θέσεων Δ.Ε.Π. 

1. Η πλήρωση των θέσεων Διδακτικού Ερευνητικού 
Προσωπικού (Δ.Ε.Π.) του Τμήματος έως την αυτοδύναμη 
λειτουργία του γίνεται με προκήρυξη ή μετάκληση ή 
μετακίνηση μέλους Δ.Ε.Π., κατά τα ειδικότερα οριζόμενα 
στο παρόν άρθρο. 

2. Η προκήρυξη για την πλήρωση κενών θέσεων γί¬ 
νεται από τον Πρύτανη ή τον Πρόεδρο της Διοικούσας 
Επιτροπής του ιδρύματος, ύστερα από απόφαση της 
Προσωρινής Γενικής Συνέλευσης του Τμήματος, εφαρ- 
μοζομένων κατά τα λοιπά των διατάξεων του άρθρου 
6 του ν. 2083/1992 (Α’ 159), όπως ισχύουν κάθε φορά. 
Η εκλογή γίνεται από εκλεκτορικά σώματα τα οποία 
συγκροτούνται σύμφωνα με τις διατάξεις του άρθρου 
24 παρ. 1 του ν. 3549/2007 και της υπ’ αρ. 38913/Β1/2007 
απόφασης του Υπουργού Εθνικής Παιδείας και Θρη¬ 
σκευμάτων (Β' 608), η οποία συμπληρώθηκε με την υπ’ 
αρ. 138390/Β1/2007 όμοια απόφαση (Β' 2360), όπως οι 
διατάξεις αυτές ισχύουν κάθε φορά. Αν τα μέλη Δ.Ε.Π. 
είναι λιγότερα από ένδεκα (11), το εκλεκτορικά σώμα 
συμπληρώνεται με απόφαση της Συγκλήτου ή της Διοι- 
κούσας Επιτροπής, ύστερα από κλήρωση από διπλάσιο 
τουλάχιστον αριθμό μελών Δ.Ε.Π. που ορίζει η ίδια, από 
κατάλογο τον οποίο εισηγείται η Προσωρινή Γ ενική Συ¬ 
νέλευση. Τα οριζόμενα από τη Σύγκλητο ή τη Διοικούσα 
Επιτροπή μέλη πρέπει να κατέχουν θέση Δ.Ε.Π. του ιδίου 

γνωστικού αντικειμένου σε ομοειδή ή συγγενή Τμήματα 
του ίδιου ή άλλων Πανεπιστημίων και να ανήκουν στις 
βαθμίδες του Καθηγητή και του Αναπληρωτή Καθηγητή, 
Αν δεν υπάρχουν ή δεν επαρκούν τέτοια μέλη, ορίζο¬ 
νται μέλη Δ.Ε.Π. της βαθμίδας του Καθηγητή και του 
Αναπληρωτή Καθηγητή του συγγενέστερου γνωστικού 
αντικειμένου. Σε κάθε εκλεκτορικό σώμα προεδρεύει 
ο Πρόεδρος της Προσωρινής Γενικής Συνέλευσης του 
Τμήματος, ο οποίος μπορεί να είναι και εκλέκτορας. Για 
τη συγκρότηση του εκλεκτορικού σώματος εκδίδεται 
σχετική διαπιστωτική πράξη του Πρύτανη ή του Προέ¬ 
δρου της Διοικούσας Επιτροπής, αντίγραφο της οποίας, 
μαζί με το σχετικό πρακτικό, κοινοποιούνται χωρίς κα¬ 
θυστέρηση στο Υπουργείο Παιδείας, Δια Βίου Μάθησης 
και Θρησκευμάτων, Για κάθε προκηρυσσόμενη θέση 
Δ.Ε.Π, ορίζεται με απόφαση του σώματος των εκλεκτό¬ 
ρων τριμελής εισηγητική επιτροπή η οποία καταρτίζει 
και υποβάλλει στην Προσωρινή Γ ενική Συνέλευση ειδικά 
αιτιολογημένη έκθεση. Μέσα στην προβλεπόμενη από 
το νόμο προθεσμία συνέρχονται, υπό την προεδρία του 
Προέδρου του Τμήματος, σε κοινή συνεδρίαση, η Προ¬ 
σωρινή Γ ενική Συνέλευση και το σώμα των εκλεκτόρων. 
Γ ια τον ορισμό της τριμελούς εισηγητικής επιτροπής, 
την προθεσμία υποβολής της εισηγητικής έκθεσης και 
την κοινοποίησή της εφαρμόζονται αναλόγως οι διατά¬ 
ξεις του άρθρου 6 κεφ. Γ' του ν. 2083/1992, όπως κάθε 
φορά ισχύουν, ενώ για τα λοιπά θέματα που αφορούν 
την εκλογή των μελών Δ.Ε.Π. και δεν ρυθμίζονται με το 
παρόν άρθρο εφαρμόζονται αναλόγως οι ισχύουσες 
διατάξεις της πανεπιστημιακής νομοθεσίας. 

3. Η πλήρωση κενών θέσεων Δ.Ε.Π. με μετάκληση γίνε¬ 
ται με απόφαση της Συγκλήτου ή της Διοικούσας Επι¬ 
τροπής, ύστερα από πρόταση της Προσωρινής Γ ενικής 
Συνέλευσης, εφαρμοζόμενων αναλόγως των διατάξεων 
του άρθρου 16 του ν. 1268/1982, όπως έχει τροποποιηθεί 
και ισχύει κάθε φορά. Γ ια τη μετάκληση αποφασίζει εν- 
δεκαμελές εκλεκτορικό σώμα το οποίο συγκροτείται με 
απόφαση της Συγκλήτου ή της Διοικούσας Επιτροπής 
ύστερα από κλήρωση από κατάλογο με διπλάσιο τουλά¬ 
χιστον αριθμό μελών Δ.Ε.Π. της βαθμίδας του Καθηγητή, 
τον οποίο εισηγείται η Προσωρινή Γενική Συνέλευση. 
Εάν δεν υπάρχουν ή δεν επαρκούν Καθηγητές του ιδίου 
γνωστικού αντικειμένου με την προς πλήρωση θέση, οι 
οποίοι υπηρετούν σε ομοειδή ή συγγενή Τμήματα του 
ιδίου ή άλλων Πανεπιστημίων, ο κατάλογος συμπλη¬ 
ρώνεται με Καθηγητές του συγγενέστερου γνωστικού 
αντικειμένου. Του εκλεκτορικού σώματος προεδρεύει 
ο Πρόεδρος της Προσωρινής Γενικής Συνέλευσης του 
Τμήματος, ο οποίος μπορεί να είναι και εκλέκτορας. 
Για την πλήρωση θέσης Δ.Ε.Π. με μετάκληση ή για τη 
συγκρότηση του εκλεκτορικού σώματος εκδίδεται σχε¬ 
τική κατά περίπτωση διαπιστωτική πράξη του Πρύτανη 
ή του Προέδρου της Διοικούσας Επιτροπής, αντίγραφο 
της οποίας μαζί με τα σχετικά πρακτικά κοινοποιούνται 
χωρίς καθυστέρηση στο Υπουργείο Παιδείας, Δια Βίου 
Μάθησης και Θρησκευμάτων. Κατά τα λοιπά για την 
πλήρωση θέσεων Δ.Ε.Π. με μετάκληση εφαρμόζονται οι 
ισχύουσες διατάξεις της πανεπιστημιακής νομοθεσίας. 

4. Η πλήρωση κενών θέσεων Δ.Ε.Π. με μετακίνηση μέ¬ 
λους Δ.Ε.Π. από Τμήμα του ιδίου ή άλλου Πανεπιστημίου 
γίνεται σύμφωνα με τα οριζόμενα στο άρθρο 5 παρ. 1 
του ν. 2517/1997 (Α’ 160), όπως ισχύει. 


5. Οι διατάξεις του άρθρου 5 παρ. 1 του ν. 2517/1997 
εφαρμόζονται και για την μετακίνηση Επιμελητών, Βο¬ 
ηθών και Επιστημονικών Συνεργατών από Τμήμα του 
ιδίου ή άλλου Πανεπιστημίου. 

Άρθρο 7 

Λοιπές ρυθμίσεις 

Ι.Έως ότου εξασφαλισθούν οι προϋποθέσεις για την 
αυτοδύναμη λειτουργία του Τμήματος, η διοίκησή του 
ασκείται από Προσωρινή Γ ενική Συνέλευση που ορίζεται 
με πράξη του Πρύτανη ή του Προέδρου της Διοικούσας 
Επιτροπής, ύστερα από απόφαση της Συγκλήτου ή της 
Διοικούσας Επιτροπής. Η Προσωρινή Γενική Συνέλευ¬ 
ση αποτελείται από πέντε (5) τουλάχιστον μέλη Δ.Ε.Π., 
κατά προτίμηση δε εκείνα των οποίων το γνωστικό 
αντικείμενο της θέσης είναι σχετικό με την επιστήμη 
που καλλιεργεί το Τμήμα. Με την ίδια πράξη ορίζεται ο 
Πρόεδρος και ο αναπληρωτής του, οι οποίοι πρέπει να 
κατέχουν θέση Δ.Ε.Π. του Πανεπιστημίου της βαθμίδας 
του Καθηγητή ή Αναπληρωτή Καθηγητή. Καθήκοντα 
γραμματέα ασκεί ο γραμματέας του Τμήματος ή ο νό¬ 
μιμος αναπληρωτής του ή διοικητικός υπάλληλος στην 
περίπτωση που δεν έχει τοποθετηθεί. Στην Προσωρινή 
Γενική Συνέλευση συμμετέχουν υποχρεωτικά όλα τα 
μέλη Δ.Ε.Π. που υπηρετούν στο Τμήμα και δύο (2) εκπρό¬ 
σωποι των φοιτητών εφόσον έχουν εισαχθεί φοιτητές 
στο Τμήμα. Η ανάδειξη των εκπροσώπων των φοιτητών 
στην Προσωρινή Γενική Συνέλευση γίνεται σύμφωνα 
με τη διαδικασία του άρθρου 2 παρ. 3 περ. β' του ν. 
1268/1982, όπως ισχύει κάθε φορά. Η Προσωρινή Γ ενική 
Συνέλευση ασκεί τις αρμοδιότητες που προβλέπονται 
από τις κείμενες διατάξεις για τη Γενική Συνέλευση 
Τμήματος (άρθρο 4 του ν. 2083/1992) και τη Γενική Συ¬ 
νέλευση Ειδικής Σύνθεσης Τμήματος (άρθρα 21 του ν. 
3549/2007 και 2 παρ. β του ν. 3685/2008, Α’ 148), με την 
επιφύλαξη αυτών που ανατίθενται σε άλλα όργανα ή 
ρυθμίζονται κατά τρόπο διαφορετικό με το παρόν διά¬ 
ταγμα. Ο Πρόεδρος της Προσωρινής Γ ενικής Συνέλευ¬ 
σης ή ο αναπληρωτής του σε περίπτωση απουσίας ή 
κωλύματος συμμετέχει στη Σύγκλητο ή τη Διοικούσα 
Επιτροπή χωρίς δικαίωμα ψήφου. 

2. Το πρόγραμμα σπουδών του Τμήματος έως την 
αυτοδύναμη λειτουργία του καταρτίζεται από την Προ¬ 
σωρινή Γ ενική Συνέλευση. 

3. Έως την αυτοδύναμη λειτουργία του Τμήματος η 
προκήρυξη και πλήρωση θέσεων Ε.Τ.Ε.Π. και Ε.Ε.ΔΙ.Π. 
γίνεται, ύστερα από εισήγηση της Προσωρινής Γ ενικής 
Συνέλευσης, από τη Σύγκλητο ή τη Διοικούσα Επιτροπή, 
με εφαρμογή ως προς τις προϋποθέσεις και τη διαδικα¬ 
σία των κατά περίπτωση ισχυουσών διατάξεων. Ομοί¬ 
ως η πρόσληψη Επισκεπτών Καθηγητών, Εντεταλμένων 
Επίκουρων Καθηγητών, ειδικών επιστημόνων και συμβα- 
σιούχων διδασκόντων του άρθρου 5 του π.δ. 407/1980 
(Α’ 112) γίνεται με πράξη του Πρύτανη ή του Προέδρου 
της Διοικούσας Επιτροπής, ύστερα από εισήγηση της 
Προσωρινής Γ ενικής Συνέλευσης και απόφαση της Συ¬ 
γκλήτου ή της Διοικούσας Επιτροπής, εφαρμοζομένων 
ως προς τις προϋποθέσεις και τη διαδικασία πρόσληψης 
των οικείων κατά περίπτωση ισχυουσών διατάξεων. 

4. Γ ια θέματα που δεν ρυθμίζονται με το παρόν διά¬ 
ταγμα εφαρμόζονται οι ισχύουσες διατάξεις της πανε¬ 
πιστημιακής νομοθεσίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στην Υπουργό Παιδείας, Δια Βίου Μάθησης και Θρη¬ 
σκευμάτων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Ιανουάριου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΙΩΑΝ. ΡΑΓΚΟΥΣΗΣ ΓΕΩΡ. ΠΑΠΑΚΩΝΣΤΑΝΤΙΝΟΥ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ 

ΑΝΝΑ ΔΙΑΜΑΝΤΟΠΟΥΛΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 9 

Ένταξη των αποφοίτων του Τμήματος Ιστορίας Αρχαι¬ 
ολογίας και Διαχείρισης Πολιτισμικών Αγαθών της 
Σχολής Ανθρωπιστικών Επιστημών και Πολιτισμικών 
Σπουδών του Πανεπιστημίου Πελοποννήσου στον 
κλάδο ΠΕ02 - Φιλολόγων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 14 παρ. 1 και 3 του Ν. 1566/ 
1985 (167 Α’). 

2. Τις διατάξεις του άρθρου 14 παρ. 8 περ. β' του 
Ν. 1566/1985 (167 Α’), όπως συμπληρώθηκε με το άρθρο 
26 περ. 3 του Ν.3577/2007 (130Α’). 

3. Τις διατάξεις του άρθρου 15 παρ. 1 του Ν. 1586/1986 
(37 Α’). 

4. Τις διατάξεις του άρθρου 13 παρ. 2 του Ν. 3149/2003 
(141 Α’). 

5. Τις διατάξεις των άρθρων 48 και 90 του κώδικα 
Νομοθεσίας για την Κυβέρνηση και τα Κυβερνητικά 
Όργανα που κυρώθηκε με το άρθρο πρώτο του Π.Δ. 


63/2005 «Κωδικοποίηση νομοθεσίας για την Κυβέρνηση 
και τα Κυβερνητικά Όργανα» (Α' 98). 

6. Την αρ. 33/2008 Πράξη του Συντονιστικού Συμβου¬ 
λίου του Παιδαγωγικού Ινστιτούτου. 

7. Το γεγονός ότι με τις ρυθμίσεις των διατάξεων του 
παρόντος δεν προκαλείται δαπάνη σε βάρος του Κρα¬ 
τικού Προϋπολογισμού για το τρέχον και τα επόμενα 
οικονομικά έτη. 

8. Τις διατάξεις του Π.Δ. 189/2009 «Καθορισμός και 
ανακατανομή αρμοδιοτήτων των Υπουργείων» (Α’ 221). 

9. Την αριθμ. 146/2009 γνωμοδότηση του Συμβουλίου 
της Επικράτειας με πρόταση των Υπουργών Εσωτερι¬ 
κών, Αποκέντρωσης και Ηλεκτρονικής Διακυβέρνησης, 
Οικονομικών και Παιδείας, Δια Βίου Μάθησης και θρη¬ 
σκευμάτων, αποφασίζουμε: 

Αρθρο μόνο 

1. Οι απόφοιτοι του Τμήματος Ιστορίας Αρχαιολογίας 
και Διαχείρισης Πολιτισμικών Αγαθών της Σχολής Αν¬ 
θρωπιστικών Επιστημών και Πολιτισμικών Σπουδών του 
Πανεπιστημίου Πελοποννήσου εντάσσονται στον κλάδο 
εκπαιδευτικών ΑΤ2 Φιλολόγων, ο οποίος προβλέπεται 
από τις διατάξεις του άρθρου 14 παρ.1 και 8 περ. β’ του 
Ν. 1566/1985 (167 Α’) και ο οποίος σύμφωνα με το άρθρο 
15 του Ν. 1586/1986 (37 Α’) μετονομάστηκε σε κλάδο 
ΠΕ02 Φιλολόγων. 

2. Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στην Υπουργό Παιδείας, Δια Βίου Μάθησης και θρη¬ 
σκευμάτων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 26 Ιανουάριου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΙΩΑΝ. ΡΑΓΚΟΥΣΗΣ ΓΕΩΡ. ΠΑΠΑΚΩΝΣΤΑΝΤΙΝΟΥ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ 

ΑΝΝΑ ΔΙΑΜΑΝΤΟΠΟΥΛΟΥ 

